Кризисен център в посолството ни в Скопие заради авиокатастрофата - ᐉ Новини от България • последни новости и актуална информация | ФАКТИ.БГ
Самолетите от този клас нямали черни кутии
Публикувана: 3 Април, 2019 08:51
Младен Маринов: Хеликоптер е изпратен до мястото на авиокатастрофата 3 Април, 2019 09:48
Авиоексперт: Има нещо, което буди недоумение при катастрофата в Македония 3 Април, 2019 09:32
Телата на загиналите българи в самолетна катастрофа в Македония вече са открити (ВИДЕО) 3 Април, 2019 08:23
Българско семейство загина в авиокатастрофа 3 Април, 2019 07:19
За трагичния инцидент с разбилия се в Северна Македония самолет, в който загинаха бизнесменът Георги Бошнаков и семейството му, вече е информиран министър-председателят на България Бойко Борисов, съобщиха от МВнР. Той е издал съответните разпоредби на министъра на вътрешните работи Младен Маринов, който от своя страна е в контакт с министъра на вътрешните работи на Република Северна Македония.
Посланикът ни в Северна Македония Ангел Ангелов заяви, че е създаден кризисен център в посолството ни в Скопие. По негова информация, македонските спасителни екипи ще се опитат да стигнат до останките на самолета рано тази сутрин.
Българското министерство на вътрешните работи е предложило на МВР на Северна Македония да изпратим хеликоптер, който да облети планината Якубица за издирване на падналия самолет. Чесната е паднала на над 2000 м. надморска височина.
Пилотът е притежавал български лиценз за правоспособност. Това каза пред „Нова телевизия“ директорът на Главна дирекция "Гражданска въздухоплавателна администрация" Станимир Лешев.
"На всички малки самолети и най-малкото подухване оказва влияние. Може би това е причината, но към момента все още нищо не можем да кажем. Цялото досие ще бъде прегледано в сряда", каза той.
Ръководителят на специалното звено за разследване на авиационни събития Христо Христов ще се включи в разследването на трагедията. Той обясни, че при подобни инциденти се разследва подготовката на пилота, метеорологичната обстановка, техническата изправност на самолета и здравословното състояние.
"Според информацията, която имам, времето е било много неподходящо за този полет. Той е по правата на визуалните полети, което е създало проблем за заобикаляне на облачна маса и това е довело до събитието. Самолетите от този клас нямат черни кутии", каза още Христов.​
Къв кризисен център бе, кви 5 лева! Да вдигат Кугарите с 10 войника от Алпийския полк и да заминават! Един телефон на Зайцев и са там!
Сега кво, ще чакаме макетата да ни свършат работата?
Загиналият не беше ли в Агенцията по вписвания.
Може и да греша, не си спомням, но ако е бил ситуацията е меко казано "СТРАННА".